
A fenntarthatóságra nevelés. Környezettudatos nevelés alternatív módszerét az ALU-GO®-val

Hallgatóként is csodálattal figyelem azokat az innovatív oktatóimat, akik a környezettudatos gondolkodást nem a megszokott módon, hanem új ötletekkel formálják. Valamennyi szakirodalom egyetért abban, hogy a fenntarthatóságra nevelés alapjait fiatal korban kell lerakni. Ezen módszerek tárháza kimeríthetetlen. Iskolai keretek között lehetőség van szakkörök indítására, a tantárgyak közötti integrálásra, illetve ennek a sajátos gondolkodásmódnak az iskolán kívüli helyszíneken, önálló intézménybe történő bevezetésére, például erdei iskolák, múzeumok, állatkertek formájában.
Az általam bemutatni kívánt módszer, az Alu-go®, mint családunk szabadalma, hatalmas segítséget nyújt az élményszerű oktatás, a környezettudatos gondolkodás kialakításában, minden korosztály számára.
A módszer alapjait egy egyszerű lemezrögzítési technika adja, amelynek alapanyagaként a funkcióját vesztett alumínium italosdobozok szolgálnak. Az alumíniumdoboz, mint alapanyag, tökéletesen betölti funkcióját, hiszen a fala ugyanolyan vékony, mint az emberi hajszál, valamint ollóval könnyen és balesetmentesen megmunkálható, lévén puhafém. A fogónak köszönhetően pedig egyszerűen és pillanatok alatt rögzíthető mindenféle egyéb segédanyag (ragasztó) nélkül. A módszer jól szemlélteti, hogy milyen könnyen és sokoldalúan felhasználható ez a természetben csaknem 100 év alatt lebomló hulladék. Ennek segítségével könnyedén készíthetünk egyszerű játékokat (repülő) vagy a kertben is használható madáretetőt, hőkollektort és napelemes zseblámpát. A tárgyak tervrajzainak tantervhez való kapcsolása pedig lehetővé teszi környezettudatos gondolkodás tantárgyba történő integrálását, mind a tantárgyköziséget.



